3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

ผู้ประกอบธุรกิจที่เกี่ยวข้องกับโทรศัพท์เคลื่อนที่ของกลุ่มบริษัท ได้แก่ บริษัทฯ และบริษัท แอดวานซ์
ไวร์เลส มาร์เก็ตติ้ง จำกัด ซึ่งเป็นบริษัทย่อยของบริษัทฯ โดยบริการหลักสามารถแบ่งได้เป็น 2
ประเภท ได้แก่

(1) การให้บริการโทรศัพท์เคลื่อนที่

(2) การจำหน่ายเครื่องโทรศัพท์เคลื่อนที่และการให้บริการต่างๆ ที่เกี่ยวข้อง

(3) การให้บริการอื่น ๆ

(1) การให้บริการโทรศัพท์เคลื่อนที่

ในการให้บริการโทรศัพท์เคลื่อนที่ในประเทศไทย ผู้ให้บริการต้องได้รับสัมปทานจาก ทศท. หรือ
กสท. เท่านั้น โดยบริษัทฯ ได้รับสัมปทานจาก ทศท. ให้ดำเนินกิจการให้บริการโทรศัพท์เคลื่อนที่
Cellular Mobile Telephone ทั้งระบบอนาลอก NMT และระบบดิจิตอล GSM
ทั่วประเทศแบบคู่ขนานกันไป เป็นระยะเวลา 25 ปี สิ้นสุดในวันที่ 30 กันยายน 2558

ปัจจุบันบริษัทฯ ให้บริการโทรศัพท์เคลื่อนที่ในคลื่นความถี่ 900 MHz ซึ่งเป็นคลื่นความถี่ต่ำ
โดยมีลักษณะเฉพาะ คือ ครอบคลุมพื้นที่ได้กว้างกว่าคลื่นความถี่สูง ทั้งนี้
การให้บริการโทรศัพท์เคลื่อนที่ของบริษัทฯ แบ่งตามระบบที่ใช้ได้เป็น 2 ระบบ คือ ระบบอนาลอก
NMT และระบบดิจิตอล GSM ลักษณะสำคัญของทั้ง 2 ระบบ มีดังนี้

ระบบอนาลอก NMT

เป็นการส่งสัญญาณในลักษณะเดียวกันกับการส่งคลื่นวิทยุทั่วไป เช่น การส่งคลื่นวิทยุกระจายเสียง
ซึ่งการส่งคลื่นในลักษณะนี้ทำให้ในขณะช่วงเวลาหนึ่ง ๆ สามารถให้บริการโทรศัพท์ได้เพียง 1
คู่สนทนา ใน 1 ช่องสัญญาณ (หรือความถี่ 1 คู่ ประกอบด้วยความถี่รับ-ความถี่ส่ง)
โดยใช้ย่านความถี่ UHF (Ultra High Frequency) ในด้านรับ คือ 905-915 MHz และด้านส่ง
คือ 950-960 MHz บริษัทฯ ได้เลือกใช้ระบบนี้ในระยะเริ่มแรกของการให้บริการโทรศัพท์เคลื่อนที่
และปัจจุบันได้มีการติดตั้งชุมสายและสถานีฐานเพื่อรองรับการให้บริการครอบคลุมทั่วประเทศแล้ว
อย่างไรก็ตาม ในระยะเวลาต่อมาได้มีการพัฒนาระบบดิจิตอล GSM
ซึ่งเป็นระบบที่มีประสิทธิภาพการใช้งานสูงกว่าระบบเดิม บริษัทฯ
จึงได้มีการแบ่งประเภทของผลิตภัณฑ์แยกตามลักษณะความต้องการในการใช้งานของลูกค้า คือ
ระบบอนาลอก NMT
เหมาะสำหรับลูกค้าที่ต้องการใช้เพียงบริการขั้นพื้นฐานและมีพื้นที่ครอบคลุมทั่วประเทศ
กลุ่มลูกค้าเป้าหมายของระบบนี้คือ ลูกค้าในพื้นที่ต่างจังหวัดเป็นส่วนใหญ่ โดยข้อมูล ณ เดือนธันวาคม
2543 รายได้เฉลี่ยต่อผู้ใช้บริการ (ARPU) ปี 2543 ของระบบอนาลอก NMT เท่ากับ 1,106 บาท

ระบบดิจิตอล GSM

เป็นการส่งสัญญาณในลักษณะผสมคลื่นสัญญาณแบบการแบ่งช่วงเวลา (TDMA –Time Division
Multiple Access) ซึ่งเป็นเทคนิคพิเศษสามารถให้บริการได้ถึง 8 คู่สนทนาพร้อมกันต่อ 1
ช่องสัญญาณ ทำให้สามารถรองรับผู้ใช้บริการได้มากกว่าระบบอนาลอก NMT ถึง 8 เท่า
ระบบดิจิตอล GSM
เป็นระบบโทรศัพท์เคลื่อนที่ดิจิตอลที่ได้มาตรฐานและมีจำนวนประเทศที่ให้บริการมากที่สุดในโลก คือ
กว่า 70 ประเทศ ความถี่ที่ใช้ในระบบดิจิตอล GSM ของบริษัทฯ ในด้านรับ คือ 897.5-905 MHz
และด้านส่ง คือ 942.5-950 MHz ในอนาคตโทรศัพท์เคลื่อนที่จะมีการพัฒนาไปสู่ยุคที่ 3 (Third
Generation) ซึ่งระบบดิจิตอล GSM เป็นระบบที่สามารถรองรับการพัฒนาไปสู่ยุคที่ 3 ได้โดยง่าย
นอกจากนี้ เครื่องโทรศัพท์เคลื่อนที่ระบบดิจิตอล GSM นี้สามารถนำไปใช้ในต่างประเทศได้
เนื่องจากเป็นมาตรฐานเดียวกันทั่วโลก บริษัทฯ คาดว่าลูกค้าที่จะใช้บริการระบบดิจิตอล GSM คือ
ลูกค้าที่ต้องการใช้บริการที่มากกว่าการให้บริการขั้นพื้นฐานเพียงอย่างเดียว ซึ่งได้แก่
ลูกค้าในกรุงเทพมหานครและในจังหวัดใหญ่ๆ ทั่วประเทศ โดยข้อมูล ณ เดือนธันวาคม 2543
รายได้เฉลี่ยต่อผู้ใช้บริการ (ARPU) ปี 2543 ของระบบดิจิตอล GSM เท่ากับ 1,309 บาท

ข้อแตกต่างระหว่างระบบอนาลอก NMT และระบบดิจิตอล GSM

(ก) คุณภาพเสียง

แม้ว่าโทรศัพท์เคลื่อนที่ที่ใช้การส่งสัญญาณแบบอนาลอก NMT จะให้คุณภาพเสียงที่ดี
แต่เมื่อใดตามที่มีสัญญาณรบกวนเกิดขึ้น เช่น
การจุดระเบิดของเครื่องยนต์หรือสัญญาณความถี่วิทยุจากย่านความถี่ข้างเคียงจะส่งผลกระทบต่อคุณภาพการรับ-ส่งสัญญาณโทรศัพท์เคลื่อนที่
ในขณะที่สัญญาณโทรศัพท์เคลื่อนที่แบบดิจิตอล GSM จะถูกเข้ารหัสและถอดรหัส
จึงทำให้สามารถตรวจจับคลื่นสัญญาณรบกวนและแก้ไขให้หมดสิ้นไปได้
ดังนั้นผู้ใช้บริการโทรศัพท์เคลื่อนที่แบบดิจิตอล GSM
จึงไม่ได้ยินเสียงสัญญาณรบกวนในระหว่างการสนทนา

(ข) อุปกรณ์เครือข่าย

อุปกรณ์เครือข่ายในระบบดิจิตอล GSM มีผู้ผลิตมากราย
จึงส่งผลให้มีการแข่งขันที่จะพัฒนาคุณภาพเครือข่ายเพิ่มขึ้นอย่างต่อเนื่อง
นอกจากนี้การที่ผู้ผลิตอุปกรณ์เครือข่ายผลิตอุปกรณ์ที่มีมาตรฐานเดียวกันทำให้ผู้ให้บริการเครือข่ายสามารถเลือกใช้อุปกรณ์จากผู้ผลิตรายใดก็ได้
การขยายเครือข่ายจึงทำได้สะดวกกว่าและด้วยต้นทุนที่ต่ำกว่าระบบอนาลอก NMT
เนื่องจากระบบอนาลอก NMT มีผู้ผลิตน้อยราย แต่เป็นผู้ผลิตรายใหญ่ในอุตสาหกรรม

(ค) ระบบรักษาความปลอดภัยและ SIM Card

ทั้งข้อมูลและสัญญาณต่างๆ ในระบบดิจิตอล GSM
จะถูกเข้ารหัสด้วยเทคนิคพิเศษก่อนส่งออกอากาศและถูกถอดรหัสอีกครั้งที่เครื่องรับปลายทาง
การส่งข้อมูลดังกล่าวทำให้ไม่สามารถลักลอบดักฟังเสียงคู่สนทนาของผู้ใช้โทรศัพท์เคลื่อนที่ระบบดิจิตอล
GSM ได้ นอกจากนี้ในตัวเครื่องโทรศัพท์ระบบดิจิตอล GSM เองจะต้องใช้ควบคู่กับ SIM Card
(SIM – Subscriber Identification Module)
ซึ่งมีรหัสลับเฉพาะเจ้าของเครื่องเท่านั้นที่ทราบ
ซึ่งวิธีการนี้จะช่วยป้องกันการลักลอบใช้โทรศัพท์เคลื่อนที่ได้อีกระดับหนึ่ง
นอกจากนั้นเครื่องโทรศัพท์ระบบดิจิตอล GSM และ SIM Card
ยังสามารถนำพกติดตัวเพื่อใช้บริการข้ามแดน (International Roaming) ได้อีกด้วย
สำหรับระบบอนาลอก NMT มีการพัฒนาใช้ระบบ SIS (Subscriber Identification
Security) เพื่อป้องกันการลักลอบใช้สัญญาณที่ได้ผล 100%

(ง) การสื่อสารระบบไอเอสดีเอ็น (ISDN – Integrated Service Digital Network)

โทรศัพท์เคลื่อนที่ในระบบดิจิตอล GSM
ได้รับการออกแบบให้อยู่บนพื้นฐานเดียวกันกับระบบไอเอสดีเอ็นอันเป็นวิวัฒนาการขั้นต่อไปของระบบโทรศัพท์ในอนาคตซึ่งสามารถต่อเข้ากับสื่อผสม
(Multimedia) ประเภทต่างๆ ได้ เช่น สามารถใช้โทรศัพท์เคลื่อนที่ดิจิตอล GSM
ต่อโดยตรงกับเครื่องคอมพิวเตอร์เพื่อส่งข้อมูลและภาพได้ในเวลาเดียวกันด้วยความเร็วในการส่งสูง
หรือต่อเข้ากับเครื่องโทรสารเพื่อส่งหรือรับข้อความได้ เป็นต้น
การพัฒนานี้จะทำให้ปริมาณการให้บริการในรูปแบบข้อมูล (Data)
มีมากขึ้นและสื่อสารโดยใช้ความเร็วที่สูงขึ้น และเป็นการรองรับการส่งข้อมูลแบบ Multimedia
และ Internet/Intranet Applications

(จ) บริการพิเศษ

โทรศัพท์เคลื่อนที่ระบบดิจิตอล GSM มีบริการเสริมพิเศษที่ใช้เทคโนโลยีที่ทันสมัย อาทิ การรับ-ส่ง
E-Mail ผ่านโทรศัพท์เคลื่อนที่ โดยไม่จำเป็นต้องเป็นสมาชิกเครือข่ายอินเตอร์เน็ตใดๆ
(Internet Integration) การรับข้อความจากสมาชิกเครือข่ายอินเตอร์เน็ตทั่วโลก (Web
Messaging) และการส่งข้อความขนาดสั้นผ่านหน้าจอของเครื่องโทรศัพท์เคลื่อนที่ (Short
Message Service) เป็นต้น ในขณะที่บริการเสริมของโทรศัพท์เคลื่อนที่ระบบอนาลอก NMT
เป็นบริการเสริมที่เป็นลักษณะพื้นฐาน อาทิ การฝากข้อความอัตโนมัติ (Voice Mail Service)
การประชุมทางโทรศัพท์ (Conference Call) และการรับสายเรียกซ้อน (Call Waiting)
เป็นต้น

(ฉ) บริการข้ามแดนอัตโนมัติ (International Roaming)

ผู้ใช้บริการในระบบดิจิตอล GSM สามารถนำเครื่องโทรศัพท์เคลื่อนที่และ SIM Card
ไปใช้บริการข้ามเขตพรมแดนในประเทศอื่นๆ เพียงแจ้งขอเปิดใช้บริการข้ามแดนอัตโนมัติกับบริษัทฯ
เท่านั้น

นอกจากการแบ่งประเภทของการให้บริการเครือข่ายโทรศัพท์เคลื่อนที่ตามระบบที่ใช้ที่เป็นระบบอนาลอก
NMT และระบบดิจิตอล GSM แล้ว ยังสามารถแบ่งตามวิธีการเรียกเก็บค่าบริการออกเป็น 2
ประเภท คือ

การเรียกเก็บค่าบริการแบบ Post-paid

เป็นการเรียกเก็บค่าบริการภายหลังจากที่ผู้ใช้บริการได้ใช้บริการเป็นที่เรียบร้อยแล้ว
โดยจะเรียกเก็บในเดือนถัดไปในอัตราค่าบริการดังต่อไปนี้

  ค่าบริการภายในประเทศ (ไม่รวมภาษีมูลค่าเพิ่ม)

ค่าบริการแรกเข้า

  ค่าขอใช้บริการ 1,000 บาท

ค่าบริการรายเดือน

  ค่าเช่าหมายเลขโทรศัพท์ 500 บาท

ค่าบริการต่อนาที

  โทรไปยังเลขหมายปลายทางที่อยู่ในพื้นที่เดียวกัน 3 บาท

  โทรไปยังเลขหมายปลายทางที่อยู่ในพื้นที่ติดกัน 8 บาท

  โทรไปยังเลขหมายปลายทางที่อยู่ในพื้นที่ไม่ติดกัน 12 บาท

  ค่าประกันการใช้โทรศัพท์ (จะคืนให้เมื่อลูกค้ายกเลิกการใช้บริการ) 3,000 บาท

ค่าบริการข้ามแดนอัตโนมัติ 

  อัตราค่าบริการจะแยกเป็น 2 กรณี คือ

  - กรณีลูกค้าระบบดิจิตอล GSM ของบริษัทฯ นำเครื่องไปใช้ในต่างประเทศ
  ค่าบริการจะประกอบด้วย

  ค่าบริการแรกเข้า ชำระครั้งแรกครั้งเดียว (รวมภาษีมูลค่าเพิ่ม) = 1,500 บาท

  ค่าใช้บริการ แบ่งเป็น

  การโทรออก ผู้โทรจะเสียค่าบริการ ดังนี้

  1) ค่าใช้บริการตามอัตราของผู้ให้บริการในประเทศนั้น

  2) ค่าธรรมเนียมของบริษัทฯ (ซึ่งเป็นรายได้ของบริษัทฯ ) = ร้อยละ 37
  ของค่าใช้บริการในข้อ 1)

  การรับสายเข้า ผู้รับสายจะเสียค่าบริการ ดังนี้

1) ค่าใช้บริการทางไกลระหว่างประเทศ
จากประเทศไทยไปยังประเทศที่ผู้รับสายอยู่ขณะนั้นตามอัตราของ กสท. หรือ ทศท.

2) ค่าบริการรับสายเข้าตามอัตราของผู้ให้บริการในประเทศนั้นๆ (ถ้ามี)

  3) ค่าธรรมเนียมของบริษัทฯ = ร้อยละ 37 ของค่าใช้บริการในข้อ 1) และ 2)

  (รายได้ของบริษัทฯ ประกอบด้วย ค่าธรรมเนียมร้อยละ 37 ตามข้อ 3)
  และส่วนแบ่งรายได้ค่าใช้บริการทางไกลระหว่างประเทศ)

  - กรณีลูกค้าต่างชาตินำโทรศัพท์เคลื่อนที่เข้ามาใช้ในประเทศไทย

  ค่าใช้บริการ แบ่งเป็น

  การโทรออก

  เลขหมายปลายทางอยู่ในประเทศไทย นาทีละ 9 บาท (เวลาปกติ) หรือ 12 บาท
  (เวลาเร่งด่วน) (เป็นรายได้ของบริษัทฯ ทั้งจำนวน)

  เลขหมายปลายทางอยู่ต่างประเทศ ผู้โทรจะเสียค่าบริการ ได้แก่

  1) ค่าใช้บริการทางไกลระหว่างประเทศ จากประเทศไทยไปยังประเทศเลขหมายปลายทาง
  ตามอัตราของ กสท. หรือ ทศท.

  2) ค่าธรรมเนียมของบริษัทฯ นาทีละ = 3/4/6/9 บาท (เวลาปกติ) หรือ

  = 3/4/8/12 บาท (เวลาเร่งด่วน)

  (รายได้ของบริษัทฯ ประกอบด้วย = ค่าธรรมเนียม ตามข้อ 2)
  และส่วนแบ่งรายได้ค่าใช้บริการทางไกลระหว่างประเทศ)

  การรับสายเข้า

  นาทีละ 9 บาท (เวลาปกติ) หรือ 12 บาท (เวลาเร่งด่วน) (เป็นรายได้ของบริษัทฯ
  ทั้งจำนวน)

การเรียกเก็บค่าบริการแบบ Pre-paid

เป็นการเรียกเก็บค่าบริการใช้โทรศัพท์ล่วงหน้าภายใต้ชื่อ “One-2-Call!”
ซึ่งเริ่มให้บริการตั้งแต่เดือนกรกฎาคม 2542 โดยเป็นโทรศัพท์ในระบบดิจิตอล GSM
ที่ใช้ร่วมกับบัตรเติมเงิน (Scratch Card) ไม่มีค่าบริการรายเดือน
และไม่ต้องจดทะเบียนเลขหมาย ซึ่งทางบริษัทฯ
ได้มีการกระจายช่องทางการจัดจำหน่ายบัตรเติมเงินอย่างทั่วถึง
จึงทำให้ลูกค้าสามารถหาซื้อได้สะดวก คือ สามารถซื้อได้ที่ร้านขายหนังสือ ร้านสะดวกซื้อ
สถานีบริการน้ำมัน ร้านจำหน่ายซีดี-เทป เป็นต้น โดยบริษัทฯ
แบ่งการจำหน่ายผลิตภัณฑ์ที่เกี่ยวเนื่องกับ “One-2-Call!” ออกเป็น 3 ประเภท ดังนี้

1)  ชุด Phone Kit ซึ่งประกอบด้วยเครื่องโทรศัพท์เคลื่อนที่, SIM CARD
    และบัตรเติมเงินพร้อมกันในกล่องเดียวกันสำหรับลูกค้าที่ยังไม่มีเครื่องโทรศัพท์ในระบบดิจิตอล
    GSM มาก่อน

2)  ชุด Starter Kit ซึ่งประกอบด้วย SIM CARD
    และบัตรเติมเงินสำหรับผู้ที่มีเครื่องโทรศัพท์ดิจิตอล GSM
    เป็นของตนเองอยู่แล้วและประสงค์จะซื้อเฉพาะ SIM CARD เพื่อนำมาใช้กับโทรศัพท์

3)  จำหน่ายเฉพาะบัตรเติมเงิน สำหรับผู้ที่ใช้เครื่องโทรศัพท์ “One-2-Call!” เป็นการต่อเนื่อง
    โดยบัตรเติมเงินนี้จะแบ่งเป็นราคา 500 บาท มีอายุการใช้งาน 1 เดือน ราคา 800 บาท
    มีอายุการใช้งาน 2 เดือน และ ราคา 1,500 บาท มีอายุการใช้งาน 4 เดือน
    (รวมภาษีมูลค่าเพิ่มแล้ว)

  รายละเอียดค่าบริการที่เกี่ยวข้องกับการเรียกเก็บค่าบริการแบบ Pre-paid มีดังนี้

ค่าบริการต่อนาที (รวมภาษีมูลค่าเพิ่ม)

  ค่าบริการในเขตพื้นที่ที่ระบุบน Sim-Card 5.50 บาท

  ค่าบริการในเขตพื้นที่เดียวกัน กรณีนำเครื่องไปใช้งานนอกพื้นที่ที่ระบุบน Sim-Card 6 บาท

  ค่าบริการต่างพื้นที่ 12 บาท

  การออกผลิตภัณฑ์ One-2-Call! นี้ เป็นการขยายกลุ่มลูกค้าออกไปให้กว้างขวางยิ่งขึ้น
  อีกทั้งเป็นการลดภาระค่าใช้จ่ายในการดำเนินงานต่าง ๆ เช่น ค่าใบแจ้งหนี้ ใบเสร็จรับเงิน
  เป็นต้น ตลอดจนเป็นการลดหนี้สูญของบริษัทฯ ได้อีกทางหนึ่ง

  (2) การจำหน่ายเครื่องโทรศัพท์เคลื่อนที่

ในการจำหน่ายเครื่องโทรศัพท์เคลื่อนที่และการให้บริการต่างๆ ที่เกี่ยวข้องนั้น บริษัทฯ
มิได้เป็นผู้ดำเนินการเองโดยตรง แต่จะเป็นหน้าที่ของ AWM ซึ่งบริษัทฯ เป็นผู้ถือหุ้นในสัดส่วนร้อยละ
100.00 โดย AWM
จะรับผิดชอบในด้านการขายเครื่องโทรศัพท์เคลื่อนที่ที่สามารถนำมาจดทะเบียนใช้ในระบบของบริษัทฯ
ไม่ว่าจะเป็นการขายผ่านตัวแทนจำหน่ายในระบบแฟรนไชส์ ภายใต้ชื่อ “เทเลวิซ”
การขายผ่านตัวแทนจำหน่ายทั่วไป (Dealer) ส่วนการการขายตรง (Direct Sales)
และการขายให้แก่ลูกค้ากลุ่มบริษัทต่างๆ (Corporate Sales) จะดำเนินการโดยบริษัทฯ

(3) การให้บริการอื่น ๆ

    1.  งานทะเบียนและรับชำระค่าบริการ

สำหรับการให้บริการอื่นๆ บริษัทฯ มีสำนักงานบริการซึ่งเป็นสาขาของบริษัทฯ
เพื่ออำนวยความสะดวกให้กับผู้ใช้บริการเกี่ยวกับงานทะเบียนต่างๆ
และรับชำระค่าบริการจากผู้ใช้บริการ โดย ณ วันที่ 31 ธันวาคม 2543 บริษัทฯ
มีสำนักงานบริการทั้งสิ้น 21 แห่ง อยู่ในเขตกรุงเทพมหานคร จำนวน 11 แห่ง
และในพื้นที่ต่างจังหวัดอีก 10 แห่ง

ซึ่งนอกเหนือจากบริการดังกล่าวแล้วสำนักงานบริการสาขายังสามารถให้บริการตรวจเช็คสภาพและซ่อมเครื่องโทรศัพท์เคลื่อนที่
บริการแลกเปลี่ยน เครื่องโทรศัพท์และจำหน่ายเครื่องโทรศัพท์พร้อมทั้งอุปกรณ์เสริมอีกด้วย

นอกจากสำนักงานสาขาทั่วประเทศของบริษัทฯ แล้ว
ลูกค้ายังสามารถใช้บริการผ่านร้านค้าในระบบแฟรนไชส์ภายใต้ชื่อ “เทเลวิซ” ซึ่ง ณ วันที่ 31
ธันวาคม 2543 มีอยู่ 235 แห่งทั่วประเทศ และ Dealer บางรายที่มีศักยภาพในการให้บริการ

  3.2 การตรวจเช็คสภาพและซ่อมแซมโทรศัพท์เคลื่อนที่

สำหรับการตรวจเช็คสภาพและซ่อมแซมเครื่องโทรศัพท์เคลื่อนที่
นอกเหนือจากสำนักงานบริการสาขาแล้ว บริษัทฯ ยังได้มีแต่งตั้ง Service Dealer กว่า 79 แห่ง
ทั่วประเทศ เพื่ออำนวยความสะดวกให้แก่ลูกค้าได้อย่างทั่วถึง และจะขยายเป็น 103 แห่งภายในปี
2544

3.2 การตลาดและภาวะการแข่งขัน

  (1) กลยุทธ์ทางการตลาดและกลุ่มลูกค้าเป้าหมาย

บริษัทฯ ดำเนินธุรกิจเป็นผู้ให้บริการเครือข่ายระบบโทรศัพท์เคลื่อนที่
ซึ่งมีรายได้จากการที่ลูกค้าใช้บริการติดต่อสื่อสารผ่านระบบเครือข่ายของบริษัทฯ
ตามระยะเวลาและจำนวนครั้งที่ใช้ ดังนั้น แนวทางในการเพิ่มรายได้ให้บริษัทฯ คือ
การเพิ่มจำนวนผู้ใช้บริการในระบบให้มากขึ้น
และการทำให้ลูกค้าเพิ่มระยะเวลาและจำนวนครั้งในการใช้บริการเครือข่าย
กลยุทธ์ทางการตลาดที่บริษัทฯ ใช้เพื่อให้บรรลุแนวทางข้างต้นมีดังนี้

  (ก) การมุ่งรักษาฐานลูกค้าเก่า

ณ วันที่ 31 ธันวาคม 2543 บริษัทฯ มีฐานลูกค้าทั้งในระบบอนาลอก NMT และดิจิตอล GSM
รวมกว่า 1.98 ล้านราย ตามรายละเอียดดังนี้

  -------------------------------- --------------------------------------
                                   จำนวนลูกค้า

  การเรียกเก็บเงินแบบ Post-paid       

  - ระบบอนาลอก NMT                 465,600

  - ระบบดิจิตอล GSM                  1,157,200

  การเรียกเก็บเงินแบบ Pre-paid        354,500
  -------------------------------- --------------------------------------

เพื่อเป็นการรักษาฐานลูกค้าเก่า บริษัทฯ จึงเน้นการให้บริการที่มีประสิทธิภาพ
ดำเนินกิจกรรมทางการตลาด เพื่อสร้างความพึงพอใจสูงสุดให้กับลูกค้ามาโดยตลอด
โดยการดำเนินการของบริษัทฯ ที่สำคัญมีดังนี้

- บริษัทฯ จะกำหนดกิจกรรมทางการตลาดในช่วงระยะเวลาต่างๆ
เพื่อสนองความต้องการของลูกค้าแต่ละกลุ่ม โดยบริษัทฯ แบ่งกลุ่มลูกค้า (Customer
Segmentation) ออกเป็น 4 กลุ่ม ตามปริมาณค่าบริการรายเดือนที่ลูกค้าชำระให้แก่บริษัทฯ ดังนี้

1) ลูกค้าที่ชำระค่าบริการในระดับสูงมาก (Very high value customer) คือ
ลูกค้าที่ชำระค่าบริการรายเดือนให้แก่บริษัทฯ เฉลี่ยตั้งแต่ 1,750 บาทขึ้นไป

2) ลูกค้าที่ชำระค่าบริการในระดับสูง (High value customer) คือ
ลูกค้าที่ชำระค่าบริการรายเดือนให้แก่บริษัทฯ เฉลี่ยตั้งแต่ 1,000-1,749 บาท

3) ลูกค้าที่ชำระค่าบริการในระดับปานกลาง (Medium value customer) คือ
ลูกค้าที่ชำระค่าบริการรายเดือนให้แก่บริษัทฯ เฉลี่ยตั้งแต่ 750-999 บาท

4) ลูกค้าที่ชำระค่าบริการในระดับน้อย (Low value customer)
คือลูกค้าที่ชำระค่าบริการรายเดือนให้แก่บริษัทฯ ต่ำกว่า 749 บาท

- บริษัทฯ ได้จัดตั้งโครงการ Priority Call Center
เพื่อเป็นศูนย์กลางข้อมูลข่าวสารที่มีประโยชน์สำหรับผู้ใช้บริการ
โดยผู้ใช้บริการสามารถติดต่อสอบถามหรือขอคำแนะนำเกี่ยวกับการใช้บริการ ได้ตลอด 24 ชั่วโมง

-   โครงการ Priority Care Center
    เป็นโครงการที่จัดตั้งเพื่อดูแลลูกค้าโดยนำเสนอบริการพิเศษต่างๆ เช่น
    บริการโทรศัพท์เคลื่อนที่ทดแทนเครื่องหาย
    บริการโทรศัพท์เคลื่อนที่ทดแทนเครื่องเก่าในราคาที่ถูกกว่าซื้อเครื่องใหม่หมายเลขใหม่ เป็นต้น
    นอกจากนี้ยังมีโครงการ Migration
    สำหรับลูกค้าที่ต้องการใช้บริการที่มากกว่าบริการขั้นพื้นฐาน โดยบริษัทฯ
    จะเสนอเครื่องโทรศัพท์เคลื่อนที่ระบบดิจิตอล GSM ให้กับลูกค้ากลุ่มนี้ในราคาพิเศษ

-   การพัฒนาระบบเพื่อเพิ่มความพอใจให้กับลูกค้า เช่น การเปิดใช้ระบบ SIS (Subscriber
    Identification Security) เพื่อป้องกันการลักลอบใช้สัญญาณที่ได้ผล 100%
    สำหรับระบบอนาลอก NMT
    การเปิดให้บริการเพื่อพัฒนาเครื่องโทรศัพท์เคลื่อนที่ให้สามารถแสดงเลขหมายผู้โทรเข้าหรือ
    CLI (Calling Line Identification) การเปิดให้บริการ GSM MobileLife และ
    WAP (Wireless Application Protocol) ให้กับลูกค้าทั่วประเทศ เป็นต้น

-   การจัดกิจกรรมพิเศษต่างๆ เพื่อเป็นการตอบแทนลูกค้า เช่น โครงการ Minute Plus
    ซึ่งเป็นโครงการมอบส่วนลดและของสมนาคุณพิเศษสำหรับลูกค้าโดยการสะสมคะแนนจากค่าใช้บริการรายเดือน
    โครงการสิทธิพิเศษซึ่งเป็นโครงการที่ร่วมกับบริษัทชั้นนำต่างๆ
    เพื่อมอบรางวัลและสิทธิพิเศษให้กับผู้ใช้บริการ ไม่ว่าจะเป็นส่วนลดโรงแรม ร้านอาหาร หรือ
    โรงพยาบาล เป็นต้น

(2) การหาลูกค้าใหม่

นอกจากการรักษาฐานลูกค้าเก่าที่มีอยู่แล้ว บริษัทฯ
ยังให้ความสำคัญในการหาลูกค้าใหม่เข้ามาในระบบเพิ่มเป็นการขยายฐานของผู้ใช้บริการของบริษัทฯ
โดยบริษัทฯ ได้กำหนดแนวทางสำหรับแต่ละระบบไว้ ดังนี้

  - ระบบอนาลอก NMT

กลุ่มลูกค้าเป้าหมายของระบบอนาลอก NMT คือ
ลูกค้าที่ต้องการใช้โทรศัพท์เคลื่อนที่เพื่อการติดต่อสื่อสารในขั้นพื้นฐาน (Voice Communication)
และไม่มีความต้องการใช้บริการเสริม มากนัก
ซึ่งลูกค้าในกลุ่มนี้จะเน้นระบบที่ให้บริการเครือข่ายที่ครอบคลุมพื้นที่ได้ทั่วถึง
เพื่อการติดต่อสื่อสารที่มีประสิทธิ-ภาพ ดังนั้น บริษัทฯ จึงติดตั้งเครือข่ายในระบบอนาลอก NMT
จนสามารถให้บริการได้ครอบคลุมพื้นที่ทั่วประเทศแล้วตั้งแต่ปี 2535 โดยบริษัทฯ
จะขยายฐานลูกค้าไปยังพื้นที่ต่างจังหวัดให้มากขึ้น
เนื่องจากผู้ใช้ต่างจังหวัดส่วนใหญ่ต้องการใช้โทรศัพท์เคลื่อนที่เพื่อการติดต่อสื่อสารขั้นพื้นฐาน
รวมทั้งระบบเครือข่ายอนา-ลอก NMT
ยังสามารถรองรับจำนวนผู้ใช้บริการในพื้นที่ต่างจังหวัดได้อีกมาก โดยที่บริษัทฯ
ไม่ต้องลงทุนในการติดตั้งสถานีเครือข่ายเพิ่มขึ้นอีก นอกจากนี้ บริษัทฯ
จะขยายฐานลูกค้าใหม่ของระบบอนาลอก NMT
ไปยังกลุ่มลูกค้าที่มีระดับรายได้เฉลี่ยต่ำลงจากที่มีอยู่ในปัจจุบัน โดยการที่บริษัทฯ
จะนำเอาเครื่องโทรศัพท์เก่าที่รับแลกเปลี่ยนมาทำการพัฒนาปรับปรุง (Refurbished)
และเสนอขายให้กับกลุ่มลูกค้าเป้าหมายกลุ่มนี้ในราคาพิเศษ
เนื่องจากลูกค้ากลุ่มนี้จะมีกำลังซื้อที่ไม่สูงนัก ซึ่งจะช่วยให้บริษัทฯ มีฐานลูกค้าที่กว้างขึ้น

  - ระบบดิจิตอล GSM

ระบบดิจิตอล GSM เป็นระบบที่มีเทคโนโลยีสูงกว่าระบบอนาลอก NMT
ทำให้สามารถให้บริการได้มากกว่าการสื่อสารทางเสียง
ซึ่งกลุ่มลูกค้าเป้าหมายคือลูกค้าทั่วประเทศที่ต้องการใช้บริการที่มีคุณ-ภาพสูงและบริการเสริมที่หลากหลาย
ซึ่งบริษัทฯ จะเน้นการขยายฐานลูกค้าใหม่สำหรับระบบดิจิตอล GSM โดยเพิ่มบริการเสริมพิเศษต่างๆ
ที่น่าสนใจ ในเดือน สิงหาคม 2543 บริษัทฯ ได้เปิดให้บริการ GSM Mobile Life
ซึ่งเป็นบริการแบบ Non-voice Applications ในระยะแรกการให้บริการประกอบด้วย

1)  mBanking เป็นการใช้โทรศัพท์เคลื่อนที่กับระบบธนาคาร
    ทำให้โทรศัพท์เคลื่อนที่มีลักษณะเป็นธนาคารเคลื่อนที่

2)  mInfo เป็นการใช้โทรศัพท์เคลื่อนที่ค้นหาหรือรับข้อมูลสรุปที่ต้องการ เช่น ข้อมูลการเงิน
    ข่าวใน-ต่างประเทศ ข้อมูลซื้อขายหุ้น ข่าวสารจราจร ข้อมูลเกี่ยวกับร้านอาหาร เป็นต้น

3)  mShopping เป็นการใช้โทรศัพท์เคลื่อนที่กับระบบการค้าขาย เช่น การจองตั๋วดูภาพยนต์
    การส่งดอกไม้และชำระค่าสินค้าหรือบริการดังกล่าวผ่านทางโทรศัพท์เคลื่อนที่

4)  mMessaging เป็นการใช้โทรศัพท์เคลื่อนที่ในการรับ-ส่ง E-Mail
    โดยไม่จำเป็นต้องเป็นสมาชิกเครือข่ายอินเตอร์เน็ตใด ๆ
    การรับข้อความจากสมาชิกเครือข่ายอินเตอร์-เน็ตทั่วโลก

ในเดือนธันวาคม 2543 บริษัทฯ ได้เปิดให้บริการ WAP (Wireless Application Protocol)
อย่างเป็นทางการ โดยการเชื่อมต่อเครื่องโทรศัพท์เคลื่อนที่เข้ากับอินเตอร์เน็ตที่เปิดให้บริการผ่าน
WAP

นอกเหนือจากการเพิ่มบริการเสริมข้างต้น บริษัทฯ
มีการจัดรายการส่งเสริมการขายเพื่อกระตุ้นการซื้อและจดทะเบียนเลขหมายให้กับลูกค้าเป็นประจำอย่างต่อเนื่อง

  - One-2-Call!

เนื่องจากจุดขายของโทรศัพท์ One-2-Call! คือ ราคาถูก ไม่มีการจ่ายค่าบริการรายเดือน
และไม่ต้องจดทะเบียนเลขหมาย บริษัทฯ
จึงจัดกลุ่มลูกค้าเป้าหมายเป็นคนละกลุ่มกับกลุ่มลูกค้าที่เป็นผู้ใช้บริการโทรศัพท์เคลื่อนที่ในลักษณะ
Post-paid โดยกลุ่มลูกค้าเป้าหมายของโทรศัพท์ One-2-Call! ได้แก่

-   กลุ่มลูกค้าประเภทวัยรุ่นที่เริ่มใช้โทรศัพท์เคลื่อนที่เป็นครั้งแรก

-   กลุ่มลูกค้าที่เริ่มมีรายได้

  - กลุ่มลูกค้าที่ใช้ Airtime ในระดับค่อนข้างต่ำ และไม่ต้องการจ่ายค่าบริการ

  รายเดือน

  - กลุ่มลูกค้าที่ต้องการควบคุมค่าใช้จ่ายในการใช้โทรศัพท์

  - ผู้ที่ไม่ประสงค์จะระบุชื่อในการขอจดทะเบียนเลขหมาย

บริษัทฯ
มีแนวทางที่จะเพิ่มฐานลูกค้าโดยจัดตั้งตัวแทนจำหน่ายให้ครอบคลุมทั่วประเทศซึ่งจะทำให้ลูกค้าสามารถหาซื้อโทรศัพท์เคลื่อนที่และบัตรเติมเงินได้ง่ายขึ้น
และมุ่งเน้นที่จะขยายไปยังช่องทางอื่นๆ ที่ไม่ใช่ร้านขายโทรศัพท์เคลื่อนที่มากขึ้น
รวมทั้งจัดโครงการอบรมพนักงานขายเพื่อให้ตัวแทนจำหน่ายมีความรู้ความเข้าใจในตัวระบบและผลิตภัณฑ์เป็นอย่างดี
เพื่อสร้างความมั่นใจให้กับลูกค้าที่จะใช้ระบบเครือข่ายของบริษัทฯ มากขึ้น

  (ค) การพัฒนารูปแบบบริการเสริมพิเศษ

  บริษัทฯ ยังคงมุ่งมั่นในการพัฒนาความรู้ความเข้าใจและรูปแบบบริการเสริมพิเศษใหม่ๆ
  ให้กับผู้ใช้บริการทั้งสองระบบเพื่อเพิ่มรายได้ให้กับบริษัทฯ โดยในระบบดิจิตอล GSM บริษัทฯ
  ได้จัดให้มีบริการหลากหลายรูปแบบเพื่อตอบสนองความต้องการของกลุ่มผู้ใช้บริการที่แตกต่างกัน
  ไม่ว่าจะเป็นบริการในกลุ่ม GSM Internet Integration
  สำหรับผู้ที่ต้องการติดต่อสื่อสารกับผู้ใช้บริการบนระบบ Internet
  บริการรับฝากข้อความและบริการรับสายเรียกซ้อนสำหรับผู้ที่ไม่ต้องการพลาดการติดต่อสื่อสารและบริการในกลุ่ม
  Infotainment เช่น
  บริการสอบถามยอดค่าบริการโทรศัพท์เคลื่อนที่อัตโนมัติและบริการทำนายดวงชะตาสำหรับผู้ที่ต้องการข้อมูลหรือสาระบันเทิงผ่านโทรศัพท์เคลื่อนที่
  ฯลฯ ส่วนในระบบอนาลอก NMT บริษัทฯ
  ยังคงให้ความสำคัญในการพัฒนาบริการเสริมพิเศษอย่างต่อเนื่อง
  ไม่ว่าจะเป็นบริการแสดงหมายเลขโทรเข้า บริการในกลุ่ม Infotainment
  รวมทั้งบริการรับฝากข้อความ ฯลฯ

  (ง) การขยายและพัฒนาระบบเครือข่าย

เนื่องจากคุณภาพและพื้นที่บริการของเครือข่ายเป็นปัจจัยที่สำคัญสำหรับธุรกิจให้บริการโทรศัพท์เคลื่อนที่
ดังนั้น บริษัทฯ จึงมุ่งมั่นที่จะขยายและพัฒนาเครือข่ายเพื่อสร้างความแตกต่างจากคู่แข่งขัน
โดยบริษัทฯ ได้เร่งขยายเครือข่ายของระบบดิจิตอล GSM ให้ครอบคลุมพื้นที่ให้มากขึ้น โดยในสิ้นปี
2543 นี้ ระบบ GSM มีพื้นที่ครอบคลุมทั้ง 795 อำเภอ ทั่วประเทศไทย
รวมทั้งเพิ่มความสามารถในการรองรับจำนวนลูกค้าที่เพิ่มขึ้น และปรับปรุงคุณภาพการให้บริการ เช่น
บริการในอาคาร (In-door Coverage)

  (จ) การให้ความสำคัญกับบริการหลังการขาย

  บริษัทฯ ได้จัดให้มีโครงการที่จะให้บริการหลังการขายให้กับลูกค้าอย่างมีประสิทธิภาพมากขึ้น เช่น

- Service Dealer
จัดโครงการอบรมให้ตัวแทนจำหน่ายมีความสามารถบริการซ่อมโทรศัพท์เคลื่อนที่ให้กับลูกค้าโดยจะให้มีตัวแทนจำหน่ายที่ให้บริการ
(Service Dealer) กระจายอยู่ทุกจังหวัดทั่วประเทศ นอกจากนี้ทางบริษัทฯ
ยังมีการพัฒนาตัวแทนจำหน่ายที่มีศักยภาพให้เป็น Service Dealer
เพื่อให้สามารถให้บริการซ่อมเครื่องได้ เพื่อเพิ่มความสะดวกให้กับลูกค้ามากขึ้น

- Temp-O-Phone ในกรณีที่ลูกค้าต้องนำเครื่องเข้าตรวจซ่อม ศูนย์บริการของบริษัทฯ
จะมีบริการเครื่องทดแทนให้ใช้ชั่วคราว ในกรณีที่ไม่สามารถซ่อมเครื่องเสร็จภายใน 24 ชั่วโมง

- Service Caravan เป็นศูนย์บริการตรวจสอบตัวเครื่องโทรศัพท์เคลื่อนที่
ได้มีการเดินทางไปในจังหวัดหลักทั่วประเทศ เพื่อตรวจซ่อมเครื่องให้กับลูกค้า

-   การพัฒนาระบบลงทะเบียน บริษัทฯ
    ได้พัฒนาระบบการลงทะเบียนเพื่อให้ผู้ใช้บริการได้รับความสะดวกมากขึ้น
    ผู้ใช้บริการสามารถจดทะเบียนได้ทุกวันซึ่งเมื่อลงทะเบียนแล้วภายใน 3 ชั่วโมง
    ก็สามารถใช้โทรศัพท์โทรออกหรือรับสายเข้าได้ทันที นอกจากนี้บริษัทฯ ยังเปิดรับต่อบริการ
    (Reconnect) ในกรณีที่โทรศัพท์เคลื่อนที่ถูกระงับบริการให้ใช้งานได้ภายใน 1 ชั่วโมง
    ตลอดจนบริการรับเปลี่ยนแปลงทะเบียนทางไปรษณีย์สำหรับผู้ใช้บริการที่ไม่สะดวกที่จะมาติดต่อกับศูนย์บริการหรือสำนักงานสาขาของบริษัทฯ
    นอกเหนือจากด้านการให้บริการที่รวดเร็วขี้นแล้ว บริษัทฯ
    ยังได้มีการขยายช่องทางการให้บริการให้กับลูกค้า
    โดยลูกค้าสามารถรับบริการด้านงานทะเบียนได้ที่ร้าน Telewiz
    หรือร้านค้าใหญ่ๆที่มีศักยภาพในงานบริการได้นอกเหนือจากที่สำนักงานบริการสาขาของ AIS

- การอำนวยความสะดวกด้านการรับชำระเงิน บริษัทฯ
ได้ทำการขยายจุดรับชำระเงินและเพิ่มวิธีการชำระเงิน
เพื่อให้ผู้ใช้บริการมีช่องทางในการชำระค่าใช้บริการได้ตรงตามความต้องการและได้รับความสะดวกมากที่สุด
วิธีการชำระค่าบริการในปัจจุบันประกอบด้วย

1) การชำระด้วยเงินสด เช็ค บัตรเครดิตในประเทศ บัตรเครดิตวีซ่า บัตรเครดิตมาส-เตอร์การ์ด
บัตรเครดิตไดเน่อร์ส และบัตรเครดิตอเมริกันเอ็กซ์เพรส
ที่สำนักงานบริการและสำนักงานสาขาของบริษัทฯ และศูนย์บริการเทเลวิซ
และตัวแทนจำหน่ายอีกกว่า 200 แห่งทั่วประเทศ

2) การชำระค่าบริการด้วยเงินสดที่เคาน์เตอร์ธนาคารกรุงเทพ ธนาคารไทยพาณิชย์
ธนาคารกสิกรไทย ธนาคารทหารไทย ธนาคารศรีนคร ธนาคารกรุงศรีอยุธยา และธนาคารเอเชีย
ทุกสาขาทั่วประเทศ

3) การชำระเงินด้วยบัตรเอทีเอ็ม บริษัทฯ ได้ร่วมกับธนาคารกรุงเทพ ธนาคารกสิกรไทย
ธนาคารไทยพาณิชย์ ธนาคารกรุงศรีอยุธยา ธนคารทหารไทย
เปิดให้บริการรับชำระค่าใช้บริการทางเครื่องเอทีเอ็มกว่า 1,800 จุดทั่วประเทศ ตลอด 24
ชั่วโมง

4) การชำระค่าใช้บริการทางโทรศัพท์ (Telepayment) ธนาคารกรุงเทพ ธนาคารกสิกรไทย
และธนาคารทหารไทย ได้เปิดให้บริการชำระค่าใช้บริการทางโทรศัพท์เคลื่อนที่ ได้ตลอด 24
ชั่วโมง

5) การชำระโดยหักบัญชีธนาคาร ได้แก่ ธนาคารกรุงเทพ ธนาคารกสิกรไทย ธนาคารกรุงไทย
ธนาคารไทยพาณิชย์ ธนาคารกรุงศรีอยุธยา ธนาคารไทยธนาคาร ธนาคารทหารไทย
ธนาคารเอเชีย ธนาคารนครหลวงไทยทุกสาขาทั่วประเทศ
และธนาคารออมสินเฉพาะสาขาที่มีระบบออนไลน์

  6) การชำระด้วยเงินสดผ่านที่ทำการไปรษณีย์กว่า 1,200 แห่ง ทั่วประเทศ

7)  การชำระทางไปรษณีย์ โดยตั๋วแลกเงินไปรษณีย์ ธนาณัติ หรือเช็ค

8)  การชำระโดยตัดชำระจากบัตรเครดิตธนาคารกรุงเทพ บัตรเครดิตธนาคารไทย-พาณิชย์
    ธนาคารกสิกรไทย บัตรเครดิตวีซ่า บัตรเครดิตมาสเตอร์การ์ด
    และบัตรเครดิตอเมริกันเอ็กซ์เพรส

9)  การชำระทางอินเตอร์เน็ตผ่านทาง Service on the net

10) การชำระผ่าน GSM MobileLife

  (2) การจำหน่ายและช่องทางการจำหน่าย

ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่ายส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่
ซึ่งบริษัทฯ มีช่องทางการจำหน่ายสำหรับเครื่องโทรศัพท์ของบริษัทฯ ดังนี้

  (ก) การจำหน่ายผ่านตัวแทนจำหน่าย

บริษัทฯ มีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้ง ศักยภาพ
และสถานะทางการเงินเป็นสำคัญ เพื่อให้บริษัทฯ มีความเชื่อมั่นในระดับหนึ่ง นอกจากนี้
สำหรับพื้นที่ต่างจังหวัดการแต่งตั้งตัวแทนจำหน่ายจะแต่งตั้งผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่เป็นสำคัญ
ตัวแทนจำหน่ายจะแบ่งเป็น 3 ประเภท ดังนี้

-   ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

ณ วันที่ 31 ธันวาคม 2543 บริษัทฯ มีตัวแทนจำหน่ายในระบบแฟรนไชส์จำนวนทั้งสิ้นมากกว่า 100
รายทั่วประเทศ โดยบริษัทฯ จะให้สิทธิตัวแทนจำหน่ายในระบบแฟรนไชส์ในการดำเนินการ
ภายใต้สัญญาให้สิทธิใช้เครื่องหมายการค้าจำหน่ายสินค้าและบริการ โดยมีอายุสัญญา 1 ปี ดังนี้

  1) สิทธิในการจำหน่ายสินค้า ภายใต้เครื่องหมายการค้าของบริษัทฯ

  2) สิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
  และเป็นผู้ให้บริการรับชำระค่าบริการหรือค่าใช้จ่ายอื่นใด

บริษัทฯ
จะเป็นผู้กำหนดเงื่อนไขและควบคุมคุณภาพของการให้บริการและแนวทางในการดำเนินการของตัวแทนจำหน่าย
เช่น การเลือกและพัฒนาสถานที่ การโฆษณาและส่งเสริมการขาย วิธีการรับชำระเงิน
เพื่อให้ได้มาตรฐานตามที่บริษัทฯ กำหนด

ในการเข้าเป็นตัวแทนจำหน่ายในระบบแฟรนไชส์
ต้องมีการชำระค่าสิทธิในการใช้เครื่อง-หมายการค้าเริ่มแรก 100,000 บาท
และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

-   ตัวแทนจำหน่ายทั่วไป (Dealer)

ณ วันที่ 31 ธันวาคม 2543 บริษัทฯ มีตัวแทนจำหน่ายจำนวนทั้งสิ้น 523 ราย
โดยตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของบริษัทฯ ได้แก่
เครื่องโทรศัพท์เคลื่อนที่ โทรศัพท์ติดตามตัว รวมทั้งอุปกรณ์เสริมต่างๆ ให้แก่บุคคลทั่วไป

นอกเหนือจากรายได้จากการจำหน่ายสินค้าและบริการแล้ว ตัวแทนจำหน่ายทั้ง 2 ประเภท
จะได้รับค่าตอบแทนจากการลงทะเบียนให้ลูกค้าเป็นสมาชิกการใช้บริการโทรศัพท์เคลื่อนที่ในระบบอนาลอก
NMT และ ดิจิตอล GSM ตามอัตราที่บริษัทฯ กำหนด

-   ตัวแทนจำหน่ายระบบ One-2-Call!

นอกเหนือจากการจำหน่ายผลิตภัณฑ์ One-2-Call!
ผ่านระบบตัวแทนจำหน่ายเดียวกันกับระบบอนาลอก NMT และดิจิตอล GSM แล้ว บริษัทฯ
ยังได้จำหน่ายผ่านช่องทางการจำหน่ายรูปแบบใหม่ เพื่อให้ลูกค้าสามารถหาซื้อผลิตภัณฑ์
One-2-Call! ได้ง่าย เช่น ร้านขายหนังสือ ร้านสะดวกซื้อ สถานีบริการน้ำมัน
ร้านจำหน่ายซีดี-เทป เป็นต้น

  จำนวนตัวแทนจำหน่ายทั้ง 2 ประเภทของบริษัทฯ ณ วันที่ 31 ธันวาคม 2543

+---------------+-----------+-----------+-------------+---------------+
|               | จำนวนตัว   |           |             | รวม           |
|               | แทนจำหน่าย |           |             |               |
+---------------+-----------+-----------+-------------+---------------+
|               | ระ        | ทั่วไป      | ระบบ        |               |
|               | บบแฟรนไชส์ |           | One-2-Call! |               |
+---------------+-----------+-----------+-------------+---------------+
| กรุงเทพมหานคร  | 44        | 151       | 149         | 344           |
+---------------+-----------+-----------+-------------+---------------+
| จังหวัดอื่น ๆ     | 61        | 372       | 400         | 833           |
+---------------+-----------+-----------+-------------+---------------+
|   รวม         | 105       | 523       | 549         | 1,177         |
+---------------+-----------+-----------+-------------+---------------+

  (ข) การขายตรง

เนื่องจากธุรกิจหลักของบริษัทฯ คือการให้บริการเครือข่าย บริษัทฯ
จึงไม่มุ่งเน้นการแข่งขันกับตัวแทนจำหน่ายในระบบแฟรนไชส์ และตัวแทนจำหน่ายทั่วไป
การขายตรงของบริษัทฯ
จะเป็นการบริการให้กับลูกค้าบางกลุ่มที่ไม่สะดวกในการติดต่อกับตัวแทนจำหน่ายทั่วไปเท่านั้น

  (3) ภาวะอุตสาหกรรม

  (ก) โครงสร้างของอุตสาหกรรมโทรศัพท์เคลื่อนที่

อุตสาหกรรมโทรศัพท์เคลื่อนที่ในประเทศไทยอยู่ภายใต้การควบคุมของหน่วยงานหลัก 2 หน่วยงาน
คือ ทศท. และ กสท. โดยหน่วยงานทั้งสองดังกล่าวสังกัดกระทรวงคมนาคม
โดยงานด้านการควบคุมคลื่นความถี่อยู่ในความรับผิดชอบของกรมไปรษณีย์โทรเลข

ทศท. นอกจากจะมีฐานะเป็นผู้ดูแลและควบคุมอุตสาหกรรมแล้ว
ยังเป็นผู้ให้บริการโทรศัพท์พื้นฐานสำหรับการสื่อสารภายในประเทศ
และระหว่างประเทศเพื่อนบ้านที่มีพรมแดนติดต่อกับประเทศไทย ในขณะที่ กสท.
ให้บริการโทรศัพท์ระหว่างประเทศ นอกจากนี้ทั้ง ทศท. และ กสท. ยังให้บริการโทรศัพท์เคลื่อนที่
แต่ภายใต้เครือข่ายที่จำกัด

อัตราค่าใช้บริการ ค่ามัดจำ และค่าธรรมเนียมต่างๆ
ที่ผู้ประกอบการโทรศัพท์เคลื่อนที่เรียกเก็บจากผู้เปิดใช้บริการนั้น อยู่ภายใต้การควบคุมของ ทศท.
และ กสท. ผู้เป็นเจ้าของสัมปทานนั้นๆ
รายได้ส่วนใหญ่ของผู้ประกอบการมาจากค่าธรรมเนียมการจดทะเบียน (Registration fee)
ค่าบริการรายเดือน (Monthly fee) และค่าใช้โทรศัพท์ (Airtime)
ซึ่งคิดเป็นรายนาทีเฉพาะการโทรออกเท่านั้น
ปัจจุบันยังไม่มีการคิดค่าบริการสำหรับผู้รับโทรศัพท์ปลายทางไม่ว่าจะเป็นการโทรในประเทศเขตพื้นที่เดียวกันต่างพื้นที่
หรือการโทรทางไกลทั้งในและต่างประเทศ ยกเว้นในกรณีที่เป็นการให้บริการข้ามแดน
(International Roaming) ผู้ประกอบการจะได้รับรายได้ทั้งจากการโทรเข้าและโทรออก

สัมปทานที่ ทศท. และ กสท. ออกให้แก่เอกชน สำหรับการให้บริการโทรศัพท์เคลื่อนที่
สามารถสรุปได้ดังต่อไปนี้

+-----------------+----------------------------------------------------+
| ผู้ให้สัมปทาน       | บริษัทที่ได้รับสัมปทาน                                    |
+-----------------+----------------------------------------------------+
| 1. ทศท.         | บริษัท แอดวานซ์ อินโฟร์ เซอร์วิส จำกัด (มหาชน)             |
+-----------------+----------------------------------------------------+
| 2. กสท.         | บริษัท โทเทิ่ล แอ็คเซ็ส คอมมิวนิเคชั่นส์ จำกัด (มหาชน)         |
+-----------------+----------------------------------------------------+
|                 | บริษัท ดิจิตอลโฟน จำกัด                                 |
+-----------------+----------------------------------------------------+
|                 | บริษัท ไวร์เลส คอมมิวนิเคชั่น เซอร์วิส จำกัด                 |
+-----------------+----------------------------------------------------+
|                 | บริษัท ตะวันโมบาย เทเลคอม จำกัด                        |
+-----------------+----------------------------------------------------+

นอกเหนือจากบริษัทฯ ที่ได้รับสัมปทานจาก ทศท. และ กสท. ข้างต้นแล้ว ยังมีผู้ประกอบการในภาครัฐอีก 3 ราย ได้แก่ ทศท. กสท. และบริษัท เอซีที โมบาย จำกัด ซึ่งเป็นบริษัทร่วมทุนระหว่าง ทศท. กสท. และบริษัท วิทยุการบินแห่งประเทศไทย จำกัด

(ข) สภาพตลาดและการแข่งขัน

อัตราการเติบโตของผู้ใช้โทรศัพท์เคลื่อนที่ในประเทศไทยลดลงจากร้อยละ 19 ในปี 2540
เป็นร้อยละ 11 ในปี 2541 ซึ่งเป็นผลมาจากภาวะเศรษฐกิจที่ตกต่ำในปี 2540 อย่างไรก็ตามในปี
2542 อัตราการเจริญเติบโตของผู้ใช้โทรศัพท์เคลื่อนที่เพิ่มสูงขึ้นเป็นร้อยละ 22
เป็นผลให้อัตราส่วนของจำนวนผู้ใช้โทรศัพท์เคลื่อนที่ในประเทศไทยต่อจำนวนประชากร 100 คน
(Penetration Rate) สูงขึ้นจาก 3.6 ในปี 2541 เป็น 4.3[1]¹ ในปี 2542
ซึ่งเป็นระดับที่ต่ำเมื่อเทียบกับประเทศอื่นที่มีระดับการพัฒนาทางเศรษฐกิจใกล้เคียงกันเป็นเครื่องชี้ว่า
อุต-สาหกรรมโทรศัพท์เคลื่อนที่ในประเทศไทยยังคงมีแนวโน้มที่จะเติบโตต่อไปได้

จากสภาพการแข่งขันที่รุนแรงขึ้นในปี 2543 เนื่องจากผู้ให้บริการต่าง ๆ
เริ่มมีความเข้มแข็งทางการเงินมากขึ้น ส่งผลให้ตลาดมีการเติบโตที่สูงขึ้นถึงร้อยละ 49 ในขณะที่
Penetration Rate ของประเทศไทยเพิ่มขึ้นเป็น 6 % (ตัวเลขประมาณการจากบริษัทฯ)

รายละเอียดระบบโทรศัพท์เคลื่อนที่หลักในประเทศไทย เป็นดังนี้

+------------+-------+--------+-------+--------+--------+------+-----+
| ระบบ       | NMT   | GSM    | AMPS  | PCN    | GSM    | NMT  | C   |
|            | 900   | 900    | 800   | 1800   | 1800   | 470  | DMA |
+------------+-------+--------+-------+--------+--------+------+-----+
| 1.         | A     | ADVANC |   1.  | TAC    | DPC    | ทศท. | Ta  |
| ผู้บริหารระบบ | DVANC |        |       |        |        |      | wan |
|            |       |        |  กสท. |        |        |      | Mob |
|            |       |        |       |        |        |      | ile |
|            |       |        |  Band |        |        |      |     |
|            |       |        |   A   |        |        |      |     |
|            |       |        |       |        |        |      |     |
|            |       |        |   2.  |        |        |      |     |
|            |       |        |   TAC |        |        |      |     |
|            |       |        |       |        |        |      |     |
|            |       |        |  Band |        |        |      |     |
|            |       |        |   B   |        |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 2.         | A     | D      | A     | D      | D      | An   | D   |
| ระ         | nalog | igital | nalog | igital | igital | alog | igi |
| บบที่ให้บริการ |       |        |       |        |        |      | tal |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 3.         | ต     | ตัวเมือง | ต     | ตัวเมือง | ตัวเมือง | 16   |     |
| ร          | ัวเมือง | 0.8-5  | ัวเมือง | 1      | ไม่เกิน  | กม.  |     |
| ัศมีการทำงาน | 0.5-4 | กม.    | 0.5-4 | .0-1.5 | 2.0    |      |     |
| ของสถานีฐาน | กม.   |        | กม.   | กม.    | กม.    |      |     |
|            |       | นอก    |       |        |        |      |     |
|            | นอกเม | เมือง/ท | นอกเม | นอก    | น      |      |     |
|            | ือง/ทา | างหลวง | ือง/ทา | เมือง/ท | อกเมือง |      |     |
|            | งหลวง | 20-35  | งหลวง | างหลวง | ไม่เกิน  |      |     |
|            | 20-35 | กม.    | 20-35 |        | 6 กม.  |      |     |
|            | กม.   |        | กม.   | 10 กม. |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 4.         | สะดวก | สะดวก  | สะดวก | สะดวก  | สะดวก  | เป   | สะ  |
| ความคล่องต  |       |        |       |        |        | ็นกระ | ดวก |
| ัวในการพกพา |       |        |       |        |        | เป๋าห |     |
|            |       |        |       |        |        | ิ้วหรือ |     |
|            |       |        |       |        |        |      |     |
|            |       |        |       |        |        | ติดร  |     |
|            |       |        |       |        |        | ถยนต์ |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 5.         | ดี     | ดีมาก   | ดี     | ดีมาก   | ดีมาก   | ด้อ   | ดี   |
| ความชัด     |       |        |       |        |        | ยกว่า |     |
| เจนของเสียง |       |        |       |        |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 6.         | ทั่วป   | ทั่ว     | ทั่วป   | ทั่ว     | ทั่ว     | ทั่วปร | ก   |
| พื้นที่ให้บริการ | ระเทศ | ประเทศ | ระเทศ | ประเทศ | ประเทศ | ะเทศ | รุงเ |
|            | 76    | 76     | 76    | 76     | โดยใ   | 76   | ทพฯ |
|            | จังห   | จังหวัด  | จังหวัด | จังหวัด  | ช้บริการ | จ    | และ |
|            | วัดรวม | ท      |       | โดยเ   | R      | ังหวัด |     |
|            | ทั้งอำเ | ุกอำเภอ |       | น้นเฉพา | oaming |      | ภ   |
|            | ภอที่สำ | และท   |       | ะอำเภอ | ผ่า     |      | าคก |
|            | คัญและ | างหลวง |       | เมืองใน | นเครือข |      | ลาง |
|            | ทาง   | สายหลัก |       | ต่า     | ่ายของผ |      |     |
|            | หลวงส |        |       | งจังหวัด | ู้ให้บริกา |      |     |
|            | ายหลัก |        |       |        | รรายอื่น |      |     |
|            |       |        |       |        | สำห    |      |     |
|            |       |        |       |        | รับพื้นที่ที่ |      |     |
|            |       |        |       |        | DPC    |      |     |
|            |       |        |       |        | ไม่มีเค  |      |     |
|            |       |        |       |        | รือข่ายค |      |     |
|            |       |        |       |        | รอบคลุม |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 7.         | มีการป | มีการข  | มีการป | มีกา    | มีกา    | ไ    | ไม่มี |
| การข       | รับปรุง | ยายเพิ่ม | รับปรุง | รขยายเ | รขยายเ | ม่มีกา |     |
| ยายเครือข่าย | เครือข |        | เครือข | พิ่มอย่าง | พิ่มอย่าง | รขยา |     |
|            | ่ายให้เ | อย่าง   | ่ายให้เ | ต่อเนื่อง | ต่อเนื่อง | ยเพิ่ม |     |
|   (ณ 31    | พียงพอ | ต่อเนื่อง | พียงพอ |        |        |      |     |
|   ธันวาคม   |       |        |       |        |        |      |     |
|   2543)    |       |        |       |        |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| รายละเอียด  |       |        |       |        |        |      |     |
| ระบบโทรศัพท |       |        |       |        |        |      |     |
| ์เคลื่อนที่หลักใ |       |        |       |        |        |      |     |
| นประเทศไทย |       |        |       |        |        |      |     |
+------------+-------+--------+-------+--------+--------+------+-----+
| ระบบ       | NMT   | GSM    | AMPS  | PCN    | GSM    | NMT  | C   |
|            | 900   | 900    | 800   | 1800   | 1800   | 470  | DMA |
+------------+-------+--------+-------+--------+--------+------+-----+
| 8.         | -     | จำนวน  | จำนวน | จำนวน  | อยู่ในระ | -    | -   |
| การให้บริก   |       | 71     | 5     | 74     | หว่างกา |      |     |
| ารในต่างแดน |       | ประเทศ | ป     | ประเทศ | รเจรจา |      |     |
|            |       |        | ระเทศ |        |        |      |     |
|   (ณ 31    |       |        |       |        |        |      |     |
|   ธันวาคม   |       |        | (เฉ   |        |        |      |     |
|   2543)    |       |        | พาะระ |        |        |      |     |
|            |       |        | บบของ |        |        |      |     |
|            |       |        | TAC)  |        |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 9.         | 3,    | 6,500- | 7,    | 5,900- | 3,900- | N/A  | 8,  |
| ราคาเครื่อง  | 900-1 | 42,900 | 900-1 | 39,900 | 31,900 |      | 400 |
| (ณ 31      | 3,500 |        | 9,900 |        |        |      |     |
| ธันวาคม     |       |        |       |        |        |      |     |
| 2543)      |       |        |       |        |        |      |     |
+------------+-------+--------+-------+--------+--------+------+-----+
|   (ไม่รวม   |       |        |       |        |        |      |     |
| ค่าจดทะเบียน |       |        |       |        |        |      |     |
| และค่ามัดจำ) |       |        |       |        |        |      |     |
+------------+-------+--------+-------+--------+--------+------+-----+
|            |       |        |       |        |        |      |     |
+------------+-------+--------+-------+--------+--------+------+-----+
| 10.โ       | 2 ยี่ห้อ | 10 ยี่ห้อ | 3 ยี่ห้อ | 7 ยี่ห้อ  | 7 ยี่ห้อ  | 9    | 1   |
| ทรศัพท์เคลื่อน |       |        |       |        |        | ยี่ห้อ  |     |
| ที่ของระบบที่มี |       |        |       |        |        |      |     |
|            |       |        |       |        |        |      |     |
| จำหน่ายใ    |       |        |       |        |        |      |     |
| นประเทศไทย |       |        |       |        |        |      |     |
|            |       |        |       |        |        |      |     |
| ณ          |       |        |       |        |        |      |     |
| เดือนธันวาคม |       |        |       |        |        |      |     |
| 2543       |       |        |       |        |        |      |     |
+------------+-------+--------+-------+--------+--------+------+-----+

  แหล่งที่มา : ข้อมูลจากบริษัทฯ

จากผลการศึกษาความต้องการของตลาดพบว่า ในช่วงปี 2542 ที่ผ่านมา
ความต้องการเครื่องโทรศัพท์เคลื่อนที่ในระบบอนาลอก NMT มีจำนวนลดลง
ในขณะที่ตลาดของระบบดิจิตอล GSM ขยายตัวเพิ่มมากขึ้น

สำหรับในด้านส่วนแบ่งทางการตลาดนั้น จากข้อมูลของบริษัทฯ ณ วันที่ 31 ธันวาคม 2543 บริษัทฯ
และ TAC ซึ่งเป็นผู้นำตลาดมีส่วนแบ่งตลาดร้อยละ 52 และ 40
ของตลาดโทรศัพท์เคลื่อนที่ตามลำดับ
ทั้งนี้เนื่องจากเป็นผู้ประกอบกิจการที่มีความพร้อมทางด้านเครือข่ายสัญญาณและการกระจายสินค้า
ซึ่งทำให้สามารถตอบสนองความต้องการของตลาดที่เติบโตได้อย่างรวดเร็ว
ส่วนผู้ประกอบการที่เหลือนั้นมีฐานลูกค้าค่อนข้างน้อย ประกอบกับมีข้อจำกัดทางการเงิน
จึงทำให้สามารถแข่งขันได้ในระดับที่จำกัด อย่างไรก็ตาม DPC ซึ่งปัจจุบันมี SHIN
เป็นผู้ถือหุ้นรายใหญ่เริ่มเข้ามามีบทบาทในธุรกิจโทรศัพท์เคลื่อนที่มากขึ้น
โดยเน้นเฉพาะลูกค้าที่อยู่ในเขตกรุงเทพ-มหานครและปริมณฑล ด้วยค่าบริการรายเดือนเพียง 300
บาท ณ วันที่ 31 ธันวาคม 2543 DPC มีจำนวนสมาชิกผู้ใช้บริการประมาณ 216,000 ราย

ตารางแสดงส่วนแบ่งตลาด ณ วันที่ 31 ธันวาคม 2543 (ไม่รวม PCT)

  --------------------------- -------------------------------------------
  ผู้ประกอบการ                  ส่วนแบ่งตลาดโดยประมาณ (ร้อยละ)

  บริษัทฯ                       52

  TAC                         40

  DPC                         6

  อื่น ๆ                        2

  รวม                         100
  --------------------------- -------------------------------------------

  แหล่งที่มา: บริษัทฯ

(ค) การแข่งขันจากอุตสาหกรรมที่เกี่ยวข้อง

ถึงแม้ว่าโครงการโทรศัพท์พื้นฐาน 4.1 ล้านเลขหมายจะแล้วเสร็จ บริษัทฯ
คาดว่าอุต-สาหกรรมโทรศัพท์เคลื่อนที่ยังสามารถขยายตัวต่อไปได้อีก
ทั้งนี้เนื่องจากข้อจำกัดของโทรศัพท์พื้นฐานเมื่อเทียบกับโทรศัพท์เคลื่อนที่ อาทิ

- ความสามารถในการเข้าถึงของโทรศัพท์พื้นฐาน
เนื่องจากลักษณะภูมิประเทศไม่เอื้อ-อำนวยหรือไม่คุ้มต้นทุนในการขยาย ดังนั้น
การใช้งานจึงยังไม่สามารถครอบคลุมได้ทุกพื้นที่
ซึ่งเป็นข้อได้เปรียบของโทรศัพท์เคลื่อนที่ที่มีระบบสื่อสัญญาณหลายวิธี เช่น ไมโครเวฟ เคเบิ้ลใยแก้ว
และดาวเทียม ที่สามารถเลือกใช้ได้ตามความเหมาะสมของภูมิประเทศและสภาวะแวดล้อมที่แตกต่าง
จึงทำให้โทรศัพท์เคลื่อนที่สามารถครอบคลุมพื้นที่ได้ทั่วประเทศไทย

-   การติดตั้งระบบโทรศัพท์พื้นฐานเป็นไปได้ช้ากว่าโทรศัพท์เคลื่อนที่มาก
    ไม่สามารถตอบสนองความต้องการได้ทันท่วงที

-   โทรศัพท์เคลื่อนที่สามารถพกพาไปได้และใช้บริการได้ทันทีเมื่อต้องการ
    ในขณะที่โทรศัพท์พื้นฐานสามารถพกพาได้เฉพาะผู้ที่ใช้ PCT เท่านั้น ซึ่ง PCT
    มีข้อจำกัดในการใช้เฉพาะเขตกรุงเทพมหานคร และปริมณฑลเท่านั้น

3.3 การจัดหาผลิตภัณฑ์หรือบริการ

  (1) ความสามารถของระบบในการรองรับลูกค้า

ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ขึ้นอยู่กับความสามารถในการดำเนินการจัดหาและติดตั้งอุปกรณ์
เพื่อขยายพื้นที่การให้บริการ

  ตารางแสดงความสามารถในการรองรับลูกค้าของระบบและเงินลงทุนรวม

  -------------------------------------- ----------- --------- --------- --------- --------- -----------
                                         2541                  2542                2543      

                                         NMT         GSM       NMT       GSM       NMT       GSM

  จำนวนสถานีฐานสะสม                       1,382       1,299     1,475     1,573     1,543     2,497

  จำนวนชุมสายสะสม                         29          13        29        17        28        19

  จำนวนลูกค้า (ราย)                        676,000     303,000   611,000   619,000   465,600   1,511,700

  ความสามารถของระบบในการรองรับลูกค้า(ราย)   1,047,000   685,000   919,000   936,000   919,000   2,152,000

  เงินลงทุนสะสม (ล้านบาท)                   33,400                37,600              48,840    
  -------------------------------------- ----------- --------- --------- --------- --------- -----------

  (2) วิธีการจัดหาและแหล่งที่มาของผลิตภัณฑ์

  (ก) อุปกรณ์เครือข่าย

อุปกรณ์เครือข่ายส่วนใหญ่จะนำเข้าจากต่างประเทศ
โดยทีมวิศวกรที่เชี่ยวชาญทางด้านโทรคมนาคมและอุปกรณ์สื่อสารของบริษัทฯ
จะพิจารณาถึงความเหมาะสมในการเลือกอุปกรณ์เครือข่ายที่ใช้ประกอบกันเพื่อให้บริการที่มีคุณภาพแก่ผู้ใช้และให้เกิดประโยชน์สูงสุดแก่บริษัทฯ
ปัจจุบันบริษัทฯ จัดหาอุปกรณ์เครือข่ายหลักจากผู้จำหน่าย (Supplier) โดยตรงทั้งสิ้นรวม 4 ราย
ดังนี้

+----------------------------------+-----------------------------------+
| ผู้จำหน่าย                          | ยี่ห้ออุปกรณ์เครือข่าย                   |
+----------------------------------+-----------------------------------+
| Nokia (Thailand) Limited         |   Nokia                           |
+----------------------------------+-----------------------------------+
| Ericsson (Thailand) Limited      |   Ericsson                        |
+----------------------------------+-----------------------------------+
| Mitsui Company Limited           |   NEC                             |
+----------------------------------+-----------------------------------+
| Siemens Limited                  |   Siemens                         |
+----------------------------------+-----------------------------------+

โดยบริษัทฯ จะทำการติดตั้งอุปกรณ์แบ่งตามเขตพื้นที่ คือ
ติดตั้งอุปกรณ์ที่จัดหาจากผู้ผลิตเดียวกันไว้ในเขตพื้นที่เดียวกันเพื่อความสะดวกและง่ายต่อการบริหารและดูแลรักษาระบบ
รวมทั้งยังเป็นการสร้างความรับผิดชอบร่วมกันระหว่างบริษัทฯ กับบริษัทผู้ผลิต
ให้มีส่วนร่วมโดยตรงต่อประสิทธิภาพของระบบเครือข่ายในการให้บริการในพื้นที่ที่รับผิดชอบร่วมกัน

บริษัทฯ
แบ่งเขตพื้นที่ความรับผิดชอบในการติดตั้งอุปกรณ์เครือข่ายตามลักษณะโครงสร้างของระบบโทรศัพท์เคลื่อนที่และตามสภาพทางภูมิศาสตร์ของประเทศไทย
ดังนี้

  - ระบบชุมสายและสถานีฐาน สำหรับระบบอนาลอก NMT

  ------------ ---- ------------------------------------------------------
  Nokia        -    รับผิดชอบพื้นที่ทั่วประเทศ แต่ระบบชุมสาย
                    ส่วนใหญ่รับผิดชอบในเขตกรุงเทพ

  Ericsson     -    รับผิดชอบพื้นที่ทั่วประเทศ แต่ระบบชุมสาย
                    ส่วนใหญ่รับผิดชอบในพื้นที่ต่างจังหวัด
  ------------ ---- ------------------------------------------------------

  - ระบบชุมสายและสถานีฐาน สำหรับระบบดิจิตอล GSM

+-----------+---+------------------------------------------------------+
| Nokia     | - | รับผิดชอบภาคเหนือ ภาคใต้ และภาคตะวันตกของประเทศ           |
+-----------+---+------------------------------------------------------+
| Siemens   | - | รับผิดชอบภาคตะวันออก และภาคตะวันออกเฉียงเหนือของประเทศ     |
+-----------+---+------------------------------------------------------+
| Ericsson  | - | รับผิดชอบในเขตกรุงเทพ และปริมณฑล และ                     |
|           |   |                                                      |
|           |   | ภาคกลางตอนบน                                         |
+-----------+---+------------------------------------------------------+

  - ระบบสื่อสัญญาณ

+-----------+---+------------------------------------------------------+
| NEC       | - | รับผิดชอบภาคเหนือ ภาคตะวันออกเฉียงเหนือและกรุงเทพ           |
+-----------+---+------------------------------------------------------+
| Siemens   | - | รับผิดชอบภาคใต้ ภาคตะวันออกและภาคตะวันตก                  |
|           |   |                                                      |
|           |   | ของประเทศ                                            |
+-----------+---+------------------------------------------------------+

บริษัทฯ มีกลยุทธ์ในการใช้ผู้ผลิตหลายราย เนื่องจากต้องการสร้างความสมดุลระหว่างผู้ผลิตคือ
ไม่ให้ผู้ผลิตรายหนึ่งรายใดมีอำนาจต่อรองเหนือบริษัทฯ มากเกินไป ในทางกลับกัน
เนื่องจากสินค้าเหล่านี้เป็นสินค้าที่สามารถใช้ทดแทนกันได้ ทำให้บริษัทฯ
สามารถเจรจาต่อรองในด้านราคาและบริการต่างๆ ได้เป็นอย่างดี
อีกทั้งในกรณีที่ผู้ผลิตรายใดรายหนึ่งไม่สามารถปฏิบัติตามข้อตกลงได้
ผู้ผลิตที่รับผิดชอบในเขตใกล้เคียงจะสามารถทดแทนได้โดยทันที บริษัทฯ จึงไม่มีผลกระทบใดๆ
ต่อการสูญเสียผู้ผลิตรายใดรายหนึ่ง อย่างไรก็ตาม บริษัทฯ
มีนโยบายที่จะรักษาความสัมพันธ์อันดีกับผู้ผลิตทุกราย

ในการว่าจ้างผู้ผลิตนั้น บริษัทฯ
จะทำสัญญาซื้อขายแยกเป็นแต่ละสัญญาสำหรับการลงทุนขยายเครือข่ายในแต่ละช่วง (phase)
ของการลงทุน และผู้ผลิตจะรับประกันในเรื่องต่อไปนี้

- รับประกันการซ่อมแซมและบำรุงรักษาการทำงานของระบบเครือข่ายเป็นระยะเวลา 1 ปี
(Warranty Period) นับจากวันที่ตรวจรับงานเสร็จสมบูรณ์ หลังจากนั้นบริษัทฯ
สามารถทำสัญญาว่าจ้าง (Maintenance Contract) กับผู้ผลิตแต่ละราย
ให้ทำการซ่อมแซมและบำรุงรักษาได้ต่อไป

- รับประกันการจัดหาชิ้นส่วนอะไหล่อุปกรณ์ต่างๆ (Spare parts)
สำหรับใช้ในการปรับปรุงเครือข่ายต่อไปอีกเป็นระยะเวลา 10 ปี

นอกจากนี้บริษัทฯ ยังมีผู้เชี่ยวชาญทางเทคนิคจากบริษัทผู้ผลิต (Supplier) ทั้งจาก NOKIA
SIEMENS ERICSSON และ MITSUI มาประจำและให้คำปรึกษาแนะนำช่วยเหลือทางเทคนิค
เพื่อเพิ่มศักยภาพให้กับบุคลากรบริษัทฯ ทั้งทางด้านเทคนิคและวิธีการทำงาน

  (ข) เครื่องโทรศัพท์เคลื่อนที่

สำหรับการจัดหาเครื่องโทรศัพท์เคลื่อนที่เพื่อจำหน่ายให้กับลูกค้า ผู้จัดจำหน่ายรายใหญ่ของบริษัทฯ
คือ AWM จะนำเข้าจากต่างประเทศ

รายชื่อผู้จำหน่ายเครื่องโทรศัพท์เคลื่อนที่และอุปกรณ์โทรคมนาคมที่เกี่ยวข้องกับระบบ

อนาลอก NMT และ ดิจิตอล GSM ของบริษัทฯ มีดังนี้ (ข้อมูล ณ 31 ธันวาคม 2543)

  ----------------------------------- -----------------------------------
  บริษัทผู้จำหน่าย                         ยี่ห้อสินค้า

  บริษัท แอดวานซ์ ไวร์เลส มาร์เก็ตติ้ง จำกัด   Ericsson, Nokia, Philips, Siemens,
                                      Alcatel, Bosch, Panasonic, Samsung

  บริษัท เอ็ม ลิ้งค์ เอเชีย คอร์ปอเรชั่น จำกัด   Motorola, Alcatel

  บริษัท สามารถอีซี่เปย์ จำกัด               Siemens , Audiotex
  ----------------------------------- -----------------------------------

3.4 งานที่ยังไม่ได้ส่งมอบ

  - ไม่มี -

[1] ^(/ 1) เป็นอัตราเฉลี่ยของ Penetration Rate ที่ได้จากบทวิจัยของ Lehman
Brothers ฉบับลงวันที่ 26 มิถุนายน 2543, Socgen-Crosby ฉบับประจำเดือน กรกฎาคม
2543, Merrill Lynch Phatra Securities Co., Ltd. ฉบับลงวันที่ 21 กันยายน 2543,
Jardine Fleming Thanakom Securities Limited ฉบับลงวันที่ 20 ตุลาคม 2543,
Credit Suisse First Boston ฉบับลงวันที่ 30 ตุลาคม 2543, Salomon Smith Barney
ฉบับลงวันที่ 7 พฤศจิกายน 2543, Morgan Stanley Dean Witter ฉบับลงวันที่ 17
พฤศจิกายน 2543